turjo4nis/wikipedia-bn-dump-20250701 huggingface dataset:
রংবাজ (১৯৭৩-এর চলচ্চিত্র)

রংবাজ ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জহিরুল হক। বাংলাদেশের চলচ্চিত্রে অ্যাকশনের সূচনা করেন নায়করাজ রাজ্জাক তার 'রংবাজ' ছবির মাধ্যমে। এটিই বাংলাদেশের প্রথম অ্যাকশন ধর্মী ছবি। অভিনেতা রাজ রাজ্জাক এর নিজ চলচ্চিত্র নির্মাণকারী প্রতিষ্ঠান রাজলক্ষ্মী প্রোডাকশন ব্যানারে ছবিটি নির্মাণ করা হয়। এবং 'রংবাজ' চলচ্চিত্রের মাধ্যমে একজন প্রযোজক হিসেবে আত্মপ্রকাশ করেন নায়ক রাজ রাজ্জাক। ছবির মূল ভূমিকায় অভিনয় করেছেন বিখ্যাত অভিনেতা রাজ রাজ্জাক, কবরী, রোজি ও নওয়াব সিরাজদৌলা খ্যাত আনোয়ার হোসেন।

কাহিনী সংক্ষেপ 
“রাজা” (রাজ্জাক) একটি বস্তি এলাকার রংবাজ, সে রংবাজি পকেটমারি সহ নানা ধান্দায় লিপ্ত থাকে সারাক্ষণ। ঐ বস্তিরই মেয়ে “মালা” (কবরী) রাজাকে খুব ভালবাসে। একদিন রাজা এক চাকরিজীবীর (আনোয়ার হোসেন) পকেট মারে, লোকটা সেদিনই কেবল বেতন পেয়ে ফিরছিল। এ কারণে পাওনা মিটাতে না পেরে লোকটাকে বাড়িওয়ালা সহ পাওনাদারদের কাছে চরম অপমান হজম করতে হয়। অন্য একদিন রাজা পকেট মারতে গিয়ে জনতার তাড়া খেয়ে ঐ লোকটার ঘরে তার স্ত্রী “শিরিন” (রোজি) এর সাহায্যে বেঁচে গেলে তাকে বোন সম্বোধন করে আসে। অক্ষম স্বামীর অজান্তে রাজা মায়ের মতো বোনকে অনেক সাহায্য করে এবং শেষ পর্যন্ত নিজ বাসায় নিয়ে আসে। এক সময় রাজা সকল খারাপ কাজ ছেড়ে দিলে রাজার মনের মানুষ মালার মনে প্রশ্ন জাগে- আমি হাজারবার বলার পর ও ভাল পথে এলোনা আর এই মহিলা আসতে না আসতেই ভাল হয়ে গেল? এদিকে শিরিনের স্বামীও সন্দেহ করছে স্ত্রীকে। পরিশেষে সবাই জানতে পারল রাজা একজন অসাধারণ মনের মানুষ, যে প্রতিটি মানুষকে যথাযথ সম্মান করতে জানে।

--এই রংবাজ জীবনের সমাপ্তি ঘটল ভগ্নিপতির পকেট মেরে।

শ্রেষ্ঠাংশে 

 রাজ্জাক - রাজা (রংবাজ)
 কবরী - মালা
 রোজী আফসারী - শিরিন
 আনোয়ার হোসেন - 
 খলিলুর রহমান বাবর
 হাসমত
 আলতা
 সুপ্রিয়া
 এম এ সামাদ
 নারায়ন চক্রবর্তী
 রুমি
 মতিন
 বাবু
 পানু
 আজাদ
 দিপক
 প্রিতম
 রব
 কাসেম
 আকরাম

সংগীত 
গাজী মাজহারুল আনোয়ারের গীতিতে রংবাজ ছবির সংগীত পরিচালনা করেন আনোয়ার পারভেজ।

সাউন্ড ট্র্যাক 
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! ট্র্যাক !! গান !! কণ্ঠশিল্পী !! নোট
|-
|১

|হৈ হৈ হৈ রঙ্গিলা রঙ্গিলা রে...
| সাবিনা ইয়াসমিন ও মোঃ আলি সিদ্দিকি
|
|-
|২
|সে যে কেন এলো না কিছু ভালো লাগে না
|সাবিনা ইয়াসমিন
|
|-
|৩
|এই পথে পথে আমি একা চলি
|
|
|-
|৪
|রূপ দেখে চোখ ধাঁদে মন ভোলেনা
|
|
|-

খ্যাতি
রংবাজ ছবিটি ব্যবসাসফল হয় এবং জনপ্রিয়তা লাভ করে। রাজ্জাক এই সিনেমায় অভিনয় করে বাংলাদেশি সিনেমার “রংবাজ” হিসেবে খ্যাতি লাভ করেন। রংবাজ চলচ্চিত্রটি পরে ২০০০ সালে ওমর সানি ও মৌসুমীকে চিত্রায়িত করে “রঙিন রংবাজ” নামে পুনঃনির্মিত হয়।

তথ্যসূত্র

বহিঃসংযোগ 

 
 
 রংবাজ  - রোটন টমেটোস - এ

১৯৭৩-এর চলচ্চিত্র
১৯৭০-এর দশকের মারপিটধর্মী চলচ্চিত্র
আনোয়ার পারভেজ সুরারোপিত চলচ্চিত্র
জহিরুল হক পরিচালিত চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
বাংলাদেশী সাদাকালো চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বীরোচিত নগ্নতা

বীরোচিত নগ্নতা বা আদর্শ নগ্নতা ধ্রুপদী বিদ্যায় বর্ণিত ধ্রুপদী ভাস্কর্যে নগ্নতার প্রয়োগের একটি আদর্শ। এই আদর্শের প্রয়োগ হত, ভাস্করের বিষয়বস্তু যে নশ্বর মানবিক, অর্থাৎ বীর বা অর্ধদৈব কোনো সত্ত্বা, তা বোঝাতে। এই প্রথার সূচনা প্রাচীন ও ধ্রুপদী গ্রিসে। পরবর্তীকালে হেলেনীয় ও রোমান ভাস্কর্যেও এই আদর্শ গৃহীত হয়েছিল। এই ধারণা নারী ও পুরুষ উভয় প্রকার ভাস্কর্যই নির্মিত হয়েছে। নারী ভাস্কর্যগুলি রূপ পেয়েছে ভেনাস ও অন্যান্য দেবীদের মূর্তিনির্মাণশিল্পে। তিভোলি জেনেরাল বা ডেলোজ "সিউডো-অ্যাথলেট" প্রভৃতি রোমান উদাহরণের ক্ষেত্রে রোমান অতি-বাস্তব গ্রিক দেবতার মতো দেহবিশিষ্ট আবক্ষমূর্তি নির্মাণশৈলীর এক বিপরীত রীতি লক্ষিত হয়।

ধারণাটির প্রবর্তনের পর এর মধ্যে নানা পরিবর্তন এসেছে। ধ্রুপদী ভাস্কর্যে নগ্নতার অন্যান্য শৈলীও উদ্ভূত হয়েছে। উদাহরণস্বরূপ বলা যায়, পরাজিত বীর অথচ বর্বর শত্রুর মূর্তি ডাইং গল নির্মিত হয়েছে প্যাথেটিক নগ্নতা শৈলীতে। টোনিও হোলকারের মতে, খ্রিস্টপূর্ব চতুর্থ শতাব্দী বা তারও পূর্বের গ্রিক শিল্পরীতি বলে উল্লেখ করেছেন এই শৈলীটিকে।

আরও দেখুন 

 নগ্নতার ইতিহাস

পাদটীকা এবং তথ্যসূত্র

বহিঃসংযোগ 

প্রাচীন গ্রিক ভাস্কর্য
প্রকাশ্য নগ্নতা

হেলেনীয় ভাস্কর্য
নগ্নতা
মূর্তিবিদ্যা
আনত তল

আনত তল বলতে হেলানো তলকে বোঝানো হয়। অর্থাৎ কোনো তলের দুই প্রান্ত দুটি ভিন্ন উচ্চতায় থাকলে তাকে আনত তল বলা হয়।
কোনো বস্তুকে খাড়াভাবে নিম্নস্থান থেকে উচ্চস্থানে তুলতে যে বল প্রয়োগ করতে হয় তার থেকে অনেক কম বল প্রয়োগ করে আনত তলের সাহায্যে বস্তুকে উপরে ওঠানো যায়।

আনত তলে অবস্থিত কোনো বস্তুর উপর ক্রিয়ারত বলের হিসাব 

ক্রিয়ারত বল হিসাব করতে হলে আমাদের নিম্নোক্ত বিষয়গুলো বিবেচনায় আনতে হবেঃ
 উল্লম্ব বল (N) বস্তুর উপর তল কর্তৃক প্রয়োগকৃত বল (অভিকর্ষজ বলের কারণে), mg cosθ
 অভিকর্ষজ বল (mg, খাড়া নিম্নমুখী ক্রিয়ারত) এবং
 ঘর্ষণ বল (f) আনত তলের সমান্তরালে ক্রিয়ারত।
অভিকর্ষজ বলকে আমরা দু'ভাগে ভাগ করতে পারি;তলের সাথে লম্বভাবে এবং তলের সাথে সমান্তরালে ক্রিয়ারত। যেহেতু তলের সাথে লম্বালম্বি দিকে বস্তুর কোনো সরন নেই,তাই অভিকর্ষজ ত্বরণের এই দিক বরাবর উপাংশ mg cosθ;তল কর্তৃক প্রয়োগকৃত উল্লম্ব বল এর সমান ও বিপরীতমুখী।অপর উপাংশ mg sinθ যদি স্থিত ঘর্ষণ বল fs এর চেয়ে বেশি হয় তবে বস্তুটি তল বরাবর চলতে থাকবে এবং এর ত্বরণ হবে  যেখানে fk হল গতীয় ঘর্ষণ বল।
ভূমি ও তলের মধ্যবর্তী কোণ শূন্য (০) হলে sin θ এর মান শূন্য (০) হবে এবং বস্তুটির কোনো সরন থাকবে না।

বহিঃসংযোগ 
 An interactive simulation of Physics inclined plane

পদার্থবিজ্ঞান
সরল যন্ত্র
বিনয়পিটক

বিনয় পিটক  একটি বৌদ্ধ ধর্মগ্রন্থ, তিনটি অংশের মধ্যে একটি যা ত্রিপিটক (আল. তিনটি ঝুড়ি) তৈরি করে।  ত্রিপিটকের অন্য দুটি অংশ হল সুত্ত পিটক (পালি: সুত্ত পিটক) এবং অভিধম্ম পিটক (সংস্কৃত; পালি: অভিধম্ম পিটক)।

উৎস 
বিনয় ত্রিপিটকের সর্বাগ্রে গ্রথিত বিষয়, বিনয় বুদ্ধশাসনের আয়ু স্বরুপ, বিনয়ের স্থিতিতেই বুদ্ধ শাসনের স্থিতি নির্ভরশীল। গৌতম বুদ্ধের পরিনির্বাণের অব্যবহতি পরে এ বিষয় অনুধাবন করে বুদ্ধশিষ্যদের অগ্রজ সারির প্রাজ্ঞ- অভিজ্ঞ ধর্মধর, বিনয়ধর ও মাতিকাধর ভিক্ষুদের নিয়ে প্রথম সংগীতির মাধ্যমে বিনয় ও ধর্ম সংরক্ষণের ব্যবস্থা করা হয়।

বিশ্লেষন 
সাধারণ অর্থে বিনয় মানে নীতি, নিয়ম, শৃংখলা। বৌদ্ধ সাহিত্যে এই বিষয়টিকে বলা হয় শীল। প্রকৃতির ও নিজস্ব কিছু নিয়ম আছে, জগতের সবকিছুই নিযন্ত্রানিধীন, অনিয়ম ও উশৃংখলভাবে কোন কিছুই টিকে থাকতে পারে না। গ্রহ, তারা সবকিছুই নিয়মে আবর্তিত হয়। নিয়ম বহির্ভুত কোন কিছুর বৃদ্ধি কিংবা বিনাশ আশা করা যায় না। নিয়ম শৃংখলা, সংযম, ধীরতা, আত্বত্যাগ, চরিত্রবল, শীল, সমাধি, প্রজ্ঞা, নিয়মানুবর্তিতা, উদ্যম ইত্যাদি হলো উন্নতির সহায়ক। গৌতম বুদ্ধ তার বাস্তব অভিজ্ঞতা থেকে এই চরম সত্যকে উপলব্ধি করেছেন, তাই তিনি তার শিষ্যদের মাঝে প্রথমেই শীল পালনের কথা বলেছেন। Dr. TW Rhys Davids লিখেছেন:

বৈশিষ্ট্য 
বিনয় মূলত প্রবর্তন করা হয়েছিল বুদ্ধশিষ্য, ভিক্ষু, শ্রমণদের জন্য, কিন্তু গার্হ্যস্থ্য ও পারিবারিক জীবনের উন্নত জীবন যাপনের সর্ববিধ নির্দেশনা এতে সন্নিবেশিত হয়েছে, সমাজ, সংস্কৃতি অ রাষ্ট্রের আদর্শ সম্পর্কে ও এখানে লিপিবদ্ধ হয়েছে।

গ্রন্থসমুহ 
বিনয় পিটক ৫ খণ্ডে সমাপ্ত, বিষয় অনুসারে বিনয় পিটক তিন ভাগে বিভক্ত, যেমন-

সুত্তবিভঙ্গ 
এর অর্থ নীতিমালা সমুহের বিস্তৃত ব্যাখা, নীতি প্রবর্তনের ঐতিহাসিক ভিত্তি, এর প্রয়োজনীয়তা, কীভাবে প্রবর্তন করা হলো, কোন প্রেক্ষাপটে প্রবর্তন করা হলো ইত্যাদি আলোচনা করা হয় এখানে।

খন্ধক 
এটি বিনয় পিটকের ২য় ভাগ।বিভিন্ন বিষয় ২২ অধ্যায়।

পরিবার পাঠো

তথ্যসূত্র

বহিঃসংযোগ 
 The Vinaya Pitaka at Access to Insight
 WikiVinaya Project
 Living Vinaya by Ajahn Sucitto
 Sects & Sectarianism - The origins of Buddhist Schools 

ত্রিপিটক
ধর্মগ্রন্থ
বৌদ্ধ গ্রন্থ
মার্ক শাটলওয়ার্থ

মার্ক রিচার্ড শাটলওয়ার্থ দক্ষিণ আফ্রিকার একজন উদ্যোক্তা, যিনি হলেন দ্বিতীয় ব্যক্তি যে তার ব্যক্তিগত অর্থে মহাকাশ ভ্রমণ করেন। শাটলওয়ার্থ ক্যানোনিকাল লিমিটেড প্রতিষ্ঠা করেন এবং বর্তমান সময় পর্যন্ত তিনি উবুন্টু অপারেটিং সিস্টেম প্রকল্পের নেতৃত্ব দিচ্ছেন। ২০০৯ খ্রিষ্টাব্দের হিসাব অনুযায়ী তার মোট সম্পত্তির পরিমাণ ২২৫০ লক্ষ মার্কিন ডলার। বর্তমানে তিনি আইল অফ ম্যান এ বসবাস করছেন এবং তিনি দক্ষিণ আফ্রিকা এবং যুক্তরাজ্যের দৈত নাগরিকত্বের অধিকারী।

প্রারম্ভিক জীবন

কর্মজীবন

লিনাক্স এবং ফ্রি এবং ওপেন সোর্স সফটওয়্যারে অবদান

মহাকাশযাত্রা

যানবাহন

তথ্যসূত্র

বহিঃসংযোগ 

 Mark Shuttleworth's Homepage
 Spacefacts biography of Mark Shuttleworth
 Interview, Financial Times, January 2006

১৯৭৩-এ জন্ম
জীবিত ব্যক্তি
দক্ষিণ আফ্রিকার প্রধান নির্বাহী
ব্রিটিশ বংশোদ্ভূত দক্ষিণ আফ্রিকান ব্যক্তি
কেপ টাউন বিশ্ববিদ্যালয়ের প্রাক্তন শিক্ষার্থী
দক্ষিণ আফ্রিকান শ্বেতাঙ্গ ব্যক্তি
অ্যাসিড গ্যাস

অ্যাসিড গ্যাস () অথবা এসিড গ্যাস একপ্রকারের গ্যাস মিশ্রণ (যেমন, প্রাকৃতিক গ্যাস) যাতে উল্লেখযোগ্য পরিমাণে হাইড্রোজেন সালফাইড (H2S), কার্বন ডাই অক্সাইড (CO2), অথবা অনুরূপ উপাদান রয়েছে।

প্রায়শই ভুলবশত এসিড গ্যাস এবং সাওয়ার গ্যাসকে () সমার্থক ভাবা হয়। যদিও হাইড্রোজেন সালফাইড কিংবা কার্বন ডাই অক্সাইড সমৃদ্ধ যে কোন অম্লীয় গ্যাসই এসিড গ্যাস, কিন্তু সব এসিড গ্যাসই সাওয়ার গ্যাস নয়। সাওয়ার গ্যাসে অত্যাবশ্যকীয়ভাবে হাইড্রোজেন সালফাইড থাকতে হয়। উদাহরণস্বরূপ, কার্বন ডাই অক্সাইড নিজে একটি এসিড গ্যাস হলেও সাওয়ার গ্যাস নয়।

হাইড্রোজেন সালফাইড এবং/অথবা কার্বন ডাই অক্সাইড রয়েছে এমন অপরিশোধিত প্রাকৃতিক গ্যাস ব্যবহারের পূর্বে গ্যাস থেকে অনাকাংক্ষিত উপাদানগুলো কমিয়ে সহনীয় মাত্রায় নামিয়ে আনতে হয়। এমিন গ্যাস ট্রিটিং তেমনি একটি পদ্ধতি । আলাদাকৃত H2S প্রায়শই ক্লাউস পদ্ধতিতে উপজাতক হিসেবে বিশুদ্ধ সালফারে রূপান্তর করা হয়, অথবা বিকল্প হিসেবে আর্দ্র সালফিউরিক এসিড পদ্ধতির মাধ্যমে মূল্যবান সালফিউরিক এসিড প্রস্তুতিতে ব্যবহার করা হয়।

হাইড্রোজেন সালফাইড একটি বিষাক্ত গ্যাস। কোন পদার্থের মধ্যে হাইড্রোজেন সালফাইড থাকলে তাকে পাইপিংয়ের কাজে ব্যবহার করা নিষিদ্ধ। অনেক ধাতু হাইড্রোজেন সালফাইডের কারণে সালফাইড স্ট্রেস করোশন ক্র্যাকিংয়ের শিকার হয়, যে কারণে তাদেরকে দিয়ে সাওয়ার গ্যাসজনিত যন্ত্রপাতি তৈরি করা হয় না।

যে সব পদ্ধতিতে রিফাইনারি অথবা প্রাকৃতিক গ্যাস কারখানায় অম্ল কিংবা কটুগন্ধ-যুক্ত মার্কেপ্টান এবং/অথবা হাইড্রোজেন সালফাইড দূর করা হয়, তাদেরকে সাধারণত সুইটেনিং পদ্ধতি বলা হয়।

আরো দেখুন 
 প্রাকৃতিক গ্যাস পরিশোধন
 রিফাইনারি
 রেক্টিসল
 সেলেক্সল
 আর্দ্র সালফিউরিক এসিড পদ্ধতি

তথ্যসূত্র 

গ্যাস
প্রাকৃতিক গ্যাস
রসায়ন প্রকৌশল
শিল্প গ্যাস
ডেক্সটপ লিনাক্স

ডেক্সটপ লিনাক্স বলতে লিনাক্সের বিশেষ ডিস্ট্রিবিউশন সমূহকে বোঝানো হয় যা ডেক্সটপ পারসোনাল কম্পিউটার ব্যবহারকারীদের জন্য বিশেষভাবে তৈরী করা হয়। ডেক্সটপে ব্যবহার উপযোগী লিনাক্স ডিস্ট্রিবিউশনে বিশেষ কিছু বৈশিষ্ট সংযোজন করা হয়ে থাকে। উদাহরণ স্বরূপ বলা যায় গ্রাফিকাল ইন্টারফেস, দৈনন্দিন কাজের উপযোগী অ্যাপলিকেশন ইত্যাদি।

কিছু লিনাক্স ডিস্ট্রিবিউশন ডেক্সটপ ব্যবহারকারীদের উদ্দেশ্য করেই তৈরী করা হয়। তবে অধিকাংশক্ষেত্রেই লিনাক্সের অ্যাপলিকেশন সমূহ বিশেষ কোন প্লাটফর্মের উদ্দেশ্যে তৈরী করা হয় না। যেকোন প্লাটফর্ম থেকেই এটি ব্যবহার করা যায়। সাধারণভাবে এধরনের অপারেটিং সিস্টেম ইনস্টল করা সময় ব্যবহারকারীকে ডেক্সটপ এবং সার্ভার সংস্করণ থেকে নির্বাচন করার সুযোগ দেয়া হয়।

ইতিহাস 
ঐতিহাসিকভাবে, ইউনিক্স এবং ইউনিক্স-লাইক অপারেটিং সিস্টেমসমূহ মূলত সার্ভার, মেইনফ্রেম, এবং ওয়ার্কস্টেশনে ব্যবহার উপযোগী করে তৈরী করা হত। সেই সময় এই কম্পিউটারসমূহ বিভিন্ন বাণিজ্যিক এবং বৈজ্ঞানিক কাজে ব্যবহার করা হত। ৯০এর দশকের শুরুর দিকে ম্যানড্রেকসফট এর মত লিনাক্স ডিস্ট্রিবিউশন প্রস্তুতকারী প্রতিষ্ঠানসমূহ ডেক্সটপ কম্পিউটার এবং উচ্চমানের কনফিগারেশন নেই এমন কম্পিউটারে ব্যবহার উপযোগী লিনাক্স তৈরী শুরু করে।

ডেক্সটপ এনভাইরনমেন্ট

অ্যাপলিকেশন 

অধিকাংশ লিনাক্স ডিস্ট্রিবিউশনে এমন একটি প্রোগ্রাম (যেমন: সিন্যাপটক) দেয়া থাকে যেটি ব্যবহার করে খুব সহজেই ফ্রি সফটওয়্যারসমূহ ব্যবহার করা যাবে। প্রথমিকভাবে এখানে যে তালিকা দেয়া থাকে সেখানে আগে থেকে পরীক্ষা করা হয়েছে এবং ঐ নির্দিষ্ট ডিস্ট্রিবিউশনে সহজেই ব্যবহার উপযোগী সফটওয়্যারসমূহ অন্তর্ভুক্ত করা হয়ে থাকে। এখান থেকে মাউসের একটি ক্লিক করেই সফটওয়্যারসমূহ ডাউনলোড এবং ইনস্টল করা যায়। একটি ডিজিটাল সিগনেচারের মাধ্যমে নিশ্চিত করা হয় যে প্যাকেজটি ডাউনলোড করা হচ্ছে সেটি তৈরী করার পর কোন ধরনের পরির্তন করা হয়নি । এবং সাধারণভাবে প্যাকেজ ম্যানেজার সয়ংক্রিয়ভাবে প্যাকেজসমূহের উন্নততর সংস্করণ ইনস্টল করে থাকে।

ওয়াইন নামের সফটওয়্যারটি লিনাক্সে একটি বিশেষ উইন্ডোজ লেয়ার তৈরী করে যার ফলে উইন্ডোজ অপারেটিং সিস্টেমের সফটওয়্যার সমূহ লিনাক্সে ব্যবহার করা যায়। এছাড়াও প্রায় সকল লিনাক্স ডিস্ট্রিবিউশন ডুয়েলবুট এবং ভিজ্যুয়ালাইজেশন সমর্থন করে। এর ফলে একই কম্পিউটারে লিনাক্স এবং উইন্ডোজ পাশাপাশি ব্যবহার করা যায়।

ডেক্সটপ লিনাক্সের বছর

ব্যবহারিক দিক

ব্যবহারকারীর সংখ্যা

আরও দেখুন

তথ্যসূত্র

বহিঃসংযোগ 
 DesktopLinux.com
 The Linux Desktop Myth

লিনাক্স
স্পেশাল ওয়ারফেয়ার ডাইভিং অ্যান্ড স্যালভেজ

স্পেশাল ওয়ারফেয়ার ডাইভিং অ্যান্ড স্যালভেজ কিংবা সোয়াডস বাংলাদেশ নৌবাহিনীর একটি বিশেষ পরিশাখা।

ইতিহাস ও গঠন 
সত্তরের দশকে বংলাদেশ সশস্ত্র বাহিনীতে যুক্তরাষ্ট্রের নেভি সীল ও দক্ষিণ কোরিয়ার স্পেশাল ফোর্সেসের আলোকে একটি বিশেষায়িত ব্রিগেড গঠিত হয়েছিল। এই ব্রিগেড থেকেই অধুনা সোয়াডসের উৎপত্তি ঘটেছে।

উচ্চ পর্যায়ের বিশেষ বাছাই প্রক্রিয়ার মধ্য দিয়ে দেশে ও বিদেশে (শান্তিরক্ষা মিশনে নিয়োজিত) বাংলাদেশ সশস্ত্র বাহিনীর চৌকস সদস্যদের সোয়াডসে অন্তর্ভুক্ত করা হয়ে থাকে। বিশেষ সামরিক অভিযানের জন্য গঠিত সোয়াডসের প্রশিক্ষণ ও ব্যবহার্য অস্ত্রের তালিকা মার্কিন যুক্তরাষ্ট্রের নেভি সীল (ইউনাইটেড স্টেটস নেভি সী, এয়ার অ্যান্ড ল্যান্ড টিমস)-এর আলোকে নির্ধারিত হয়েছে।

কার্যক্রম ও বিশেষত্ব 
সোয়াডস এখনও পর্যন্ত আন্তর্জাতিক কোন উল্লেখযোগ্য সামরিক অভিযানে নিয়োজিত হয়নি। যুদ্ধ আক্রান্ত কিছু দেশ যেখানে বাংলাদেশ সশস্ত্র বাহিনী শান্তিরক্ষা মিশনে নিয়োজিত আছে, সেসব দেশে কিছু ক্ষেত্রে ঝটিকা অভিযান, অনুপ্রবেশ ও উদ্ধারকার্যে সোয়াডসকে মোতায়েন করা হয়েছে। সোয়াডস মূলত সন্ত্রাস দমন, চোরাচালান দমন, মাদকবিরোধী, বন্দী উদ্ধার ইত্যাদি অভিযানের জন্য বিশেষায়িত। এছাড়াও গোয়েন্দা তথ্য সংগ্রহে বিশেষ অভিযানের জন্যও সোয়াডস বিশেষায়িত।

প্রশিক্ষণ ও দায়িত্ম 

সশস্ত্র বাহিনীর বিভিন্ন শাখা (ভূ, নৌ ও বিমান) থেকে নির্বাচিত হওয়ার পর সোয়াডস সদস্যবৃন্দ উচ্চ মাত্রার শারীরিক, মনস্তাত্ত্বিক ও অস্ত্র প্রশিক্ষণ পেয়ে থাকেন। এই বিশেষ প্রশিক্ষণ প্রক্রিয়া মূলত মার্কিন যুক্তরাষ্ট্র ও দক্ষিণ কোরিয়ার সমপর্যায়ের সামরিক আয়োজনের আলোকে নির্ধারণ করা হয়। প্রশিক্ষকগণ নিজেরা যুক্তরাষ্ট্র, দক্ষিণ কোরিয়া ও তুরস্ক থেকে বিশেষ ভাবে প্রশিক্ষণপ্রাপ্ত। সোয়াডসের প্রশিক্ষণ প্রক্রিয়া ও প্রশিক্ষকগণ কার্যক্ষেত্রে নির্মমতা ও ত্রুটির ব্যাপারে অনমনীয়তা প্রদর্শনের জন্য খ্যাত।

সোয়াডস নিম্নবর্ণিত ক্ষেত্রগুলোতে বিশেষায়িত ও দায়িত্মপ্রাপ্তঃ

 চোরাচালান দমন
 সন্ত্রাস দমন
 মাদক্দ্রব্য দমন
 গোপন অনুপ্রবেশ
 উদ্ধারকার্য
 শত্রু অবস্থান ধ্বংস
 ঝটিকা অভিযান
 গোয়েন্দা তথ্য সংগ্রহ

অস্ত্র 
 কোল্ট এম-৪ কার্বাইন
 দাইয়ু কে-৪ ৫.৫৬ অ্যাসল্ট রাইফেল
 হ্যাকলার অ্যান্ড কচ জি-৪১৬ অ্যাসল্ট রাইফেল
 অয়গেন স্টোনার - সুলিভান এম-১৬ অ্যাসল্ট রাইফেল
 হ্যাকলার অ্যান্ড কচ এমপি-৫ সাবমেশিন গান
 এম-২৪ স্নাইপার রাইফেল
 ৯ এমএম সেমি-অটোমেটিক পিস্তল
 এমকে-১৯ গ্রেনেড লঞ্চার

তথ্যসূত্র 

বাংলাদেশের সশস্ত্র বাহিনী
বাংলাদেশ নৌবাহিনী
বাংলাদেশের বিশেষ বাহিনী
২০০৯-এ বাংলাদেশে প্রতিষ্ঠিত
অভিকর্ষজ বল

পৃথিবী তার কেন্দ্রাভিমুখে সকল বস্তুকে যে বল দ্বারা আকর্ষণ করে সেই বলকে অভিকর্ষ বা অভিকর্ষ বল বা মাধ্যাকর্ষণ বল বা Gravity বলে। সর্বপ্রথম নিউটন অভিকর্ষজ বল সম্পর্কে ধারণা দিয়েছিলেন। কথিত আছে, একদিন নিউটন আপেল গাছের নিচে বসে ভাবছিলেন এমন সময় তার মাথায় একটি আপেল এসে পড়ে। যদিও নিউটনের নিজের বর্ণনা হলো: তিনি চিন্তার মেজাজে নিমগ্ন অবস্থায় আপেল পড়তে দেখতে পেয়েছিলেন। আপেলটি কেন মাটিতে পড়ল এই নিয়ে চিন্তা-ভাবনা করেই তিনি অভিকর্ষ বা মহাকর্ষ বল সম্পর্কে ধারণা লাভ করেন। এই মহাবিশ্বের যে কোনো দুটি বস্তুর মধ্যে যে আকর্ষণ বল কাজ করে তাকে মহাকর্ষীয় বল বলে। আর এই দুটি বস্তুর মধ্যে একটি যদি পৃথিবী হয় তখনি এই বলকে অভিকর্ষজ বল বলে। অভিকর্ষজ বল “মাধ্যাকর্ষণ শক্তি” নামেও সাধারণের কাছে পরিচিত, যদিও বল ও শক্তি এক জিনিস নয়। সুতরাং অভিকর্ষ বল মহাকর্ষ বলের একটি অংশ। বিশ্বে যে চার প্রকারের মৌলিক বল রয়েছে তার মধ্যে একটি হল মহাকর্ষীয় বল।।

অভিকর্ষজ ত্বরণ 
বল প্রযুক্ত হলে বস্তুর ত্বরণ হয়। অভিকর্ষজ বলের প্রভাবে কোন বস্তুর বেগ বৃদ্ধির হারকে অভিকর্ষজ ত্বরণ বলে।

পৃথিবী, সূর্য, চাঁদ, গ্রহ এবং প্লুটোর তুলনামূলক অভিকর্ষ

আরও দেখুন 

 পৃথিবীর চৌম্বক ক্ষেত্র
 মহাকর্ষ
 মহাকর্ষীয় ত্বরণ
 চাঁদের মহাকর্ষ
 মহাকর্ষ পুনরুদ্ধার এবং জলবায়ু পরীক্ষা
 নিউটনের মহাকর্ষ সূত্র

তথ্যসূত্র

বহিঃসংযোগ 
 জিআরএসিই – মহাকর্ষ পুনরুদ্ধার এবং জলবায়ু পরীক্ষা 

ওজন পরিমাপ
মহাকর্ষ
পদার্থবিজ্ঞান
পৃথিবী
সতীশচন্দ্র সামন্ত

সতীশচন্দ্র সামন্ত (১৫ই ডিসেম্বর, ১৯০০ – ৪ঠা জুন, ১৯৮৩, মহিষাদল) ছিলেন একজন ভারতীয় স্বাধীনতা সংগ্রামী ও লোকসভা-সদস্য (১৯৫২-৭৭)। মাত্র পনেরো বছর বয়সে গুরু স্বামী প্রজ্ঞানানন্দ সরস্বতীর অনুপ্রেরণায় ব্রহ্মচর্য ব্রত গ্রহণ করে দেশ ও জাতির সেবায় আত্মনিয়োগ করেছিলেন এই মণীষী।

জীবনী 
শিবপুর ইঞ্জিনিয়ারিং কলেজে দ্বিতীয় বর্ষে পড়ার সময় সতীশচন্দ্র পাঠ অসমাপ্ত রেখেই ঝাঁপিয়ে পড়েছিলেন ভারতের স্বাধীনতা আন্দোলনে। লক্ষ্য ছিল দেশ থেকে বিদেশি ব্রিটিশ শাসনের উচ্ছেদ সাধন। ভারতীয় জাতীয় কংগ্রেসের স্থানীয় শাখার মাধ্যমে তিনি বিপ্লবাত্মক কাজকর্ম সংগঠিত করতে থাকেন। পরে তিনি তমলুক কংগ্রেস কমিটির সভাপতি হন এবং কয়েক দশক ধরে কংগ্রেসের সক্রিয় সদস্য থাকেন। তার সুদক্ষ নেতৃত্ব ও অন্যান্য গঠনমূলক কাজের জন্য তিনি চিরস্মরণীয় হয়ে আছেন। তার নেতৃত্বের দক্ষতার পরিচয় পাওয়া যায় ভারত ছাড়ো আন্দোলনের সময় তমলুকে স্থাপিত "তাম্রলিপ্ত জাতীয় সরকার" নামে এক সমান্তরাল সরকার গঠনের মধ্য দিয়ে। ১৯৪২ সালের ১৭ই ডিসেম্বর এই সরকার গঠিত হয়েছিল। ১৯৪৩ সালের জুন মাসে গ্রেফতারবরণের পূর্বাবধি সতীশচন্দ্র এই সরকার পরিচালনা করেছিলেন। ১৯৪৪ সালের সেপ্টেম্বর মাস পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্য, বিদ্যালয় অনুদান প্রদান ও বিদ্যুৎ বাহিনী নামে একটি সশস্ত্র বাহিনী গঠন ছিল এই সরকারের প্রধান উল্লেখযোগ্য কীর্তি।

রাজনৈতিক কর্মকাণ্ডের পাশাপাশি সতীশচন্দ্র গণস্বাস্থ্য সচেতনতা সৃষ্টির কাজেও উল্লেখযোগ্য ভূমিকা রেখেছিলেন। ম্যালেরিয়া রোগ নিবারণে রাস্তাঘাট পরিষ্কার করা, কলেরা রোগীদের শুশ্রুষার ব্যবস্থা করা, বিনামূল্যে স্বাস্থ্যশিবির আয়োজন করা, অনগ্রসর এলাকায় শিক্ষা ও সাক্ষরতার প্রসারে স্বেচ্ছাসেবকদের প্রশিক্ষিত করে তোলার কাজে তিনি ছিলেন নিরলস। স্বাধীনতার পর তিন দশকেরও বেশি সময় তিনি থেকেছেন লোকসভার সদস্য। ১৯৫২ সালে প্রথম লোকসভায় তমলুক কেন্দ্র থেকে নির্বাচিত হয়েছিলেন সতীশচন্দ্র। এরপর ১৯৫৭, ১৯৬২, ১৯৬৭ ও ১৯৭১ সালেও একই কেন্দ্র থেকে পুনর্নির্বাচিত হয়েছিলেন তিনি।

দ্রষ্টব্য

বিস্তারিত তথ্যের জন্য দেখুন 
 Maity, Pradyot Kumar (2003). Quit India Movement In Bengal And The Tamralipta Jatiya Sarkar, Kolkata:Punthi Pustak, .

১৯০০-এ জন্ম
১৯৮৩-এ মৃত্যু
বাঙালি রাজনীতিবিদ
ভারতীয় রাজনীতিবিদ
পূর্ব মেদিনীপুর জেলার ব্যক্তি
প্রথম লোকসভার সদস্য
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের লোকসভা সদস্য
পশ্চিমবঙ্গের ভারতীয় জাতীয় কংগ্রেসের রাজনীতিবিদ
দ্বিতীয় লোকসভার সদস্য
তৃতীয় লোকসভার সদস্য
চতুর্থ লোকসভার সদস্য
পঞ্চম লোকসভার সদস্য
পশ্চিমবঙ্গের ভারতীয় স্বাধীনতা কর্মী
সুশীল কুমার ধাড়া

সুশীল কুমার ধাড়া (২ মার্চ, ১৯১১ - ২৮ জানুয়ারি, ২০১১) হলেন এক স্বনামধন্য ভারতীয় স্বাধীনতা সংগ্রামী ও স্বাধীন ভারতের এক বিশিষ্ট রাজনৈতিক নেতা।

১৯১১ সালের ২ মার্চ অধুনা পূর্ব মেদিনীপুর জেলার তমলুকের অদূরে অবস্থিত মহিষাদলের টিকারামপুরে সুশীল কুমার ধাড়া জন্মগ্রহণ করেছিলেন। স্কুলে পড়ার সময় থেকেই তিনি জড়িয়ে পড়েছিলেন রাজনীতির সঙ্গে। ভারত ছাড়ো আন্দোলনের সময় গঠিত তাম্রলিপ্ত জাতীয় সরকারের যুদ্ধ ও স্বরাষ্ট্র মন্ত্রকের দায়িত্ব পালন করেছিলেন তিনি। তমলুকের এই সমান্তরাল সরকারের "বিদ্যুৎ বাহিনী" নামক সশস্ত্র সেনাদলের সর্বাধিনায়কও ছিলেন সুশীল ধাড়া। ১৯৪৪ সালে ব্রিটিশ সরকার সুশীল ধাড়াকে জীবিত অথবা মৃত অবস্থায় ধরে দেওয়ার জন্য দশ হাজার টাকা পুরস্কার ঘোষণা করে। ব্রিটিশ আমলে তিনি বারো বছর চার মাস জেল খেটেছিলেন।

স্বাধীন ভারতে পশ্চিমবঙ্গ থেকে একাধিক নির্বাচনে জয়ী হন সুশীল ধাড়া। ১৯৬২, ১৯৬৭, ও ১৯৬৯ সালে তিনি মহিষাদল কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন এবং রাজ্য মন্ত্রিসভায় মন্ত্রীর দায়িত্বও পালন করেছিলেন।

১৯৭৭ সালে তমলুক কেন্দ্র থেকে লোকসভায় নির্বাচিত হয়েছিলেন সুশীল ধাড়া। আশির দশকে রাজনীতি থেকে নিজেকে সরিয়ে নিয়ে পুরোপুরি সমাজসেবায় আত্মনিয়োগ করেন তিনি।

২০১১ সালের ২৮ জানুয়ারি তার মৃত্যু হয়।

দ্রষ্টব্য 

বাঙালি রাজনীতিবিদ
পূর্ব মেদিনীপুর জেলার ব্যক্তি
ষষ্ঠ লোকসভার সদস্য
১৯১১-এ জন্ম
২০১১-এ মৃত্যু
পশ্চিমবঙ্গের লোকসভা সদস্য
জনতা পার্টির রাজনীতিবিদ
পশ্চিমবঙ্গের ভারতীয় স্বাধীনতা কর্মী
বাঙালি হিন্দু
২০শ শতাব্দীর বাঙালি
শিশির অধিকারী

শিশির অধিকারী হলেন মনমোহন সিংহ সরকারের গ্রামোন্নয়ন প্রতিমন্ত্রী। তিনি কাঁথি কেন্দ্র থেকে পঞ্চদশ লোকসভায় নির্বাচিত হয়েছেন।

শিশির অধিকারীর জন্ম ভারতের পশ্চিমঙ্গের এক পরিবারে। ৭১ বছর বয়সী শিশির অধিকারী তৃণমূল কংগ্রেসের এক উল্লেখযোগ্য গ্রামনেতা ছিলেন। তিনি ও তার পুত্র তমলুকের সাংসদ শুভেন্দু অধিকারী নন্দীগ্রামের জমি অধিগ্রহণ বিরোধী আন্দোলনে মুখ্য ভূমিকা নিয়েছিলেন। শিশির অধিকারী পূর্বে ২৫ বছর কাঁথি পুরসভার পুরপ্রধানের দায়িত্বও পালন করেছিলেন।

তথ্যসূত্র 

১৯৪১-এ জন্ম
জীবিত ব্যক্তি
বাঙালি রাজনীতিবিদ
পূর্ব মেদিনীপুর জেলার ব্যক্তি
পঞ্চদশ লোকসভার সদস্য
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের লোকসভা সদস্য
ষোড়শ লোকসভার সদস্য
কলকাতা বিশ্ববিদ্যালয়ের প্রাক্তন শিক্ষার্থী
সপ্তদশ লোকসভার সদস্য
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
এমপ্যাথি (সফটওয়্যার)

এমপ্যাথি একটি তাৎক্ষনিক বার্তা আদান-প্রদানের সফটওয়্যার। বিভিন্ন প্রোটোকল ব্যবহার করে লেখা, অডিও, ভিডিও, ফাইল আদান-প্রদান, বিভিন্ন অ্যাপলিকেশনের মধ্যে যোগাযোগ করা যায়।

এমপ্যাথি পুনঃব্যবহার যোগ্য বেশ কিছু গ্রাফিকাল ব্যবহারকারী ইন্টারফেস ইউজেট প্রদান করে, যা ব্যবহার করে নতুন তাৎক্ষনিক বার্তা আদান-প্রদানের সফটওয়্যার তৈরী করা যাবে। এই ইউজেটগুলি শুধুমাত্র জিনোম ডেক্সটপ-এ ব্যবহার করা যায়। এটি মূলত টেলিপ্যাথি সফটওয়্যারের একটি অতিরিক্ত প্লাগইন হিসাবে তৈরী করা হয়েছে যা একটি মাত্র ব্যবহারকারী ইন্টারফেস থেকে একাধিক ইনস্ট্যান্ট বার্তা আদান-প্রদানের নেটওয়ার্কে প্রবেশের সুবিধা দেয়।

এমপ্যাথি জিনোম ডেক্সটপে যুক্ত করা হয়েছে ২.২৪ সংস্করণ থেকে।
উবুন্টু ৯.১০ (কারমিক কোয়ালা) এবং ফেডোরা ১২ সংস্করণ থেকে উবুন্টু এবং ফেডোরাতে পিজিন এর পরিবর্তে এমপ্যাথি ডিফল্ট মেসেঞ্জার হিসাবে ব্যবহার শুরু করা হয়।

তথ্যসূত্র

বহিঃসংযোগ 
 
 
 
 
 http://www.linuxpromagazine.com/Issues/2010
 
 http://www.linuxformat.com/archives?issue=127
 
 
 

মুক্ত সফটওয়্যার
চ্যাটিং সফটওয়্যার
উবুন্টু (অপারেটিং সিস্টেম)
২০০৩-এর সফটওয়্যার
ভিডিওটেলিফোনি
লক্ষ্মী মিত্তল

লক্ষ্মীনারায়ণ মিত্তল (ইংরেজি: Lakshmi Narayan Mittal, রাজস্থানী: लक्ष्मी मित्तल; জন্ম: ১৫ই জুন, ১৯৫০) একজন ভারতীয় ইস্পাত ব্যবসায়ী। তিনি বিশ্বের বৃহত্তম ইস্পাত প্রস্তুতকারী প্রতিষ্ঠান আর্সেলরমিত্তালের চেয়ারম্যান এবং প্রধান নির্বাহী কর্মকর্তা।

জুলাই ২০১০ পর্যন্ত হিসাব মতে মিত্তাল ইউরোপের প্রথম এবং বিশ্বের পঞ্চম শীর্ষ ধনী এবং তার ব্যক্তিগত সম্পদের মূল্যমান ২৮.৭ বিলিয়ন ইউএস ডলার বা ১৯.৩ বিলিয়ন ইউরো। দি ফাইন্যান্সিয়াল টাইমস তাকে ২০০৬ সালের "পার্সন অফ দ্য ইয়ার" ঘোষণা করে। ২০০৭ সালের মে মাসে টাইম ম্যাগাজিন তাকে বিশ্বের শীর্ষ ১০০ প্রভাবশালী ব্যক্তির তালিকায় স্থানদেয়।

তিনি ভারতের প্রধানমন্ত্রীর বিশ্ব প্রবাসী ভারতীয় উপদেষ্টা পরিষদের একজন সদস্য। তিনি গোল্ডম্যান স্যাকস, ইএডিএস ও আইসিআইসিআই ব্যাংক অনির্বাহী পরিচালক এবং ওয়ার্ল্ড স্টিল অ্যাসোসিয়েনের ভাইস চেয়ারম্যান। এছাড়াও তিনি কাজাখস্তানের বৈদেশিক বিনিয়োগ কাউন্সিল, দক্ষিণ আফ্রিকার আন্তর্জাতিক বিনিয়োগ কাউন্সিল, বিশ্ব অর্থনৈতিক ফোরামের আন্তর্জাতিক বাণিজ্য কাউন্সিল এবং আন্তর্জাতিক লৌহ ও ইস্পাত ইন্সিটিটিউটের নির্বাহী পরিষদের একজন সদস্য। তিনি Kellogg School of Management এর উপদেষ্টা পরিষদ এবং সেইন্ট জেভিয়ার্স কলেজ, কলকাতা এ্যালামনাই এসোসিয়েশন লন্ডন চ্যাপ্টারের ও একজন সদস্য।

পরিবার

লন্ডন ২০১২ অলিম্পিক এবং প্যারাঅলিম্পিক আসর

ব্যক্তিগত সম্পদ 
বিশ্বে ধনীর তালিকায় ৬২তম স্থানে রয়েছেন ইস্পাত ব্যবসায়ী লক্ষ্মী মিত্তাল।

দান ও জনসেবা

তথ্যসূত্র

বহিঃসংযোগ 
 ArcelorMittal website
 ArcelorMittal web tv 
 Article on Mittal with background on Arcelor takeover bid  - Time
 Lakshmi N. Mittal Keynote : Wharton School of the University of Pennsylvania - MBA '13th ceremony' Commencement
 Lakshmi Mittal to buy Britain's most expensive house  - The Guardian
 Article on Mittal - Times Online
 Q&A on the "Mittalgate" scandal - BBC News
 BBC - ""Glimpsing a Fairytale Wedding"" - BBC News
 Cold Steel
 Mittal Evil
 Mittal Steel Cleveland Works
 Article on Mittal Family purchase of Escada - Bloomberg
 Forbes topic page on Lakshmi Mittal

ভারতীয় শিল্পপতি
১৯৫০-এ জন্ম
মিত্তল পরিবার
জীবিত ব্যক্তি
মারোয়াড়ি ব্যক্তি
ইস্পাতের ব্যবসায়ী
কিংস কলেজ লন্ডনের সভ্য
ভারতীয় শতকোটিপতি
ভারতীয় প্রধান নির্বাহী
ইংল্যান্ডে ভারতীয় অভিবাসী
লেবার পার্টির (যুক্তরাজ্য) দাতা
সেন্ট জেভিয়ার্স কলেজ, কলকাতার প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
রাজস্থানি ব্যক্তি
বাণিজ্য ও শিল্পে পদ্মবিভূষণ প্রাপক
২০শ শতাব্দীর ভারতীয় ব্যবসায়ী
রাজস্থানের ব্যবসায়ী
কনজারভেটিভ পার্টির (যুক্তরাজ্য) দাতা
সেন্ট জেভিয়ার'স কলেজ, কলকাতার প্রাক্তন শিক্ষার্থী